pythainlp/thai-wiki-dataset-v3 huggingface dataset:
สภาพผสมเข้ากันได้

สภาพผสมเข้ากันได้ เป็นคำที่ใช้ในทางเคมี เพื่ออธิบายสมบัติของของเหลวที่ผสมกันในทุกอัตราส่วน ทำให้เกิดสารละลายเนื้อเดียว ตามหลักการแล้ว สภาพผสมเข้ากันได้สามารถหมายถึงสารในสถานะอื่นก็ได้ (ของแข็งและแก๊ส) แต่จุดสนใจหลักอยู่ที่สภาพละลายได้ของของเหลวชนิดหนึ่ง ในของเหลวอีกชนิดหนึ่ง น้ำและเอทานอลเป็นตัวอย่างของสารที่สามารถผสมเข้ากันได้ในทุกอัตราส่วน
ในทางตรงข้าม สสารสองชนิดจะกล่าวว่าไม่สามารถผสมเข้ากันได้ ถ้าหากเมื่อผสมสารทั้งสองด้วยอัตราส่วนบางค่าแล้วไม่เกิดสารละลาย ตัวอย่างเช่น ไดเอทิลอีเทอร์เป็นสารที่ละลายได้ในน้ำพอสมควร แต่ตัวทำละลายทั้งสองไม่สามารถผสมเข้ากันได้ เนื่องจากไม่สามารถละลายได้ในทุกอัตราส่วน
สมบัติทางเคมี
ตะเกียบ

ตะเกียบ คืออุปกรณ์ในการรับประทานอาหารมีลักษณะเป็นแท่งสองแท่งมีขนาดใกล้เคียงกัน ใช้เป็นอุปกรณ์หลักในการกินอาหาร ในประเทศจีน ญี่ปุ่น เกาหลี และเวียดนาม ในประเทศไทยใช้สำหรับอาหารประเภทก๋วยเตี๋ยว ตะเกียบนิยมทำมาจาก ไม้ ไม้ไผ่ โลหะ และพลาสติก บางชนิดทำมาจากงาช้าง
ในประเทศจีนสมัยโบราณกษัตริย์มีการใช้ตะเกียบที่ทำจากเงินเพื่อใช้ในการตรวจสอบยาพิษ (ประเภทออกไซด์ของโลหะ) โดยเชื่อว่าถ้ามียาพิษในอาหารตะเกียบจะเปลี่ยนจากสีเงินเป็นสีดำ 
เครื่องครัว
สิ่งประดิษฐ์ของจีน
อาหารญี่ปุ่น
อาหารเกาหลี
อาหารเวียดนาม
วัฒนธรรมชาวเอเชียตะวันออก
EU

EU หรือ Eu อักษรย่อในภาษาอังกฤษ สามารถหมายถึง
สหภาพยุโรป (European Union)
ยูโรเพียม (Europium, Eu) ธาตุอันดับที่ 63 ในตารางธาตุ
หมายเลขออยเลอร์ (Euler number) ในทางฟิสิกส์
อาร์เจนตินา

redirect ประเทศอาร์เจนตินา
ชิลี

redirect ประเทศชิลี
เม็กซิโก

redirect ประเทศเม็กซิโก
อุรุกวัย

redirect ประเทศอุรุกวัย
เปโซ

เปโซ (Peso) เป็นหน่วยเงินตราในหลายประเทศในทวีปอเมริกาและฟิลิปปินส์ โดยมีต้นกำเนิดในประเทศสเปน โดยในภาษาสเปน "เปโซ" มีความหมายว่าน้ำหนัก และใช้เครื่องหมายเปโซ ("$"; "₱" ในประเทศฟิลิปปินส์)
== ประเทศที่ใช้ค่าเงินเปโซ ==
== ประเทศที่เคยใช้สกุลเงินเปโซ ==
สกุลเงิน
เดเบียน

เดเบียน (Debian) เป็นชุดของซอฟต์แวร์เสรีที่พัฒนาโดยอาสาสมัครภายใต้โครงการเดเบียน ภายใต้โครงการนี้มีเดเบียนลินุกซ์ (Debian GNU/Linux) ที่ใช้ลินุกซ์เป็นเคอร์เนล และใช้เครื่องมือต่าง ๆ ในโครงการ GNU ประกอบกันเป็นระบบปฏิบัติการ
เดเบียนมีชื่อเสียงในฐานะที่เป็นลินุกซ์ดิสทริบิวชันแรกที่ประสบความสำเร็จในการพัฒนาด้วยชุมชนล้วน ๆ โดยไม่มีเอกชนอยู่เบื้องหลัง มีการสร้างสัญญาประชาคม บทนิยามซอฟต์แวร์เสรี และแนวนโยบายที่ชัดเจนทั้งทางเทคนิคและการบริหารงาน กลายเป็นต้นแบบให้กับชุมชนอื่น ๆ ต่อมา รวมถึงปริมาณแพกเกจในโครงการมากกว่า 37,000 แพกเกจ และรองรับสถาปัตยกรรมคอมพิวเตอร์มากกว่า 11 ชนิด ซึ่งครอบคลุมตั้งแต่ระบบฝังตัว ไปจนถึงเมนเฟรม มีลินุกซ์ดิสทริบิวชันจำนวนมากที่นำเดเบียนไปพัฒนาต่อ อย่างเช่น อูบุนตู หรือ Knoppix เป็นต้น
== ประวัติ ==
โครงการเดเบียนก่อตั้งโดย Ian Murdock อย่างเป็นทางการเมื่อวันที่ 16 สิงหาคม ค.ศ. 1993 ในระหว่างที่ Ian เป็นนักศึกษาปริญญาตรีที่มหาวิทยาลัยเปอร์ดู ซึ่งในขณะนั้นแนวคิดของลินุกซ์ดิสทริบิวชันยังเป็นเรื่องใหม่อยู่ โดยจุดมุ่งหมายของ Ian คือต้องการให้เดเบียนพัฒนาแบบเปิดเหมือนอย่าง GNU และ ลินุกซ์ โดยได้รับการสนับสนุนจากมูลนิธิซอฟต์แวร์เสรีเป็นเวลาหนึ่งปี คือตั้งแต่พฤศจิกายน ค.ศ. 1994 ถึงพฤศจิกายน ค.ศ. 1995
เดเบียนเป็นดิสโทรที่พัฒนาสิ่งแปลกใหม่ให้เกิดขึ้นในวงการลินุกซ์เป็นอย่างมาก เช่น มีระบบจัดการแพกเกจ ระบบติดตั้งจากคลัง และยูทิลิตี้สำคัญๆ เป็นเทคโนโลยีของตนเอง จนกลายเป็นรูปแบบการใช้งานที่เป็นอีกหนึ่งบรรทัดฐานของการใช้งานลินุกซ์เช่นเดียวกับที่กลุ่ม Red Hat ได้สร้างไว้
== เดเบียนรุ่นต่าง ๆ ==
รุ่นของเดเบียนนับรุ่น stable เป็นหลัก ปัจจุบันรุ่น stable ล่าสุดคือ 12 หรือ Bullseye
รายชื่อรุ่นของเดเบียน รวมโค้ดเนมและวันที่ออก
12.1 - Bookworm, 22 กรกฎาคม ค.ศ. 2023
12 - Bookworm, 10 มิถุนายน ค.ศ. 2023
11 – Bullseye, 14 สิงหาคม ค.ศ. 2021
10 – Buster, 6 กรกฎาคม ค.ศ. 2019
9 – stretch, 17 มิถุนายน ค.ศ. 2017
8 – jessie, 26 เมษายน ค.ศ. 2015
7 – wheezy, 4 พฤษภาคม ค.ศ. 2013
6.0 – squeeze, 6 กุมภาพันธ์ ค.ศ. 2011
5.0 – lenny, 14 กุมภาพันธ์ ค.ศ. 2009
4.0 – etch, 8 เมษายน ค.ศ. 2007
3.1 – sarge, 6 มิถุนายน ค.ศ. 2005
3.0 – woody, 19 กรกฎาคม ค.ศ. 2002
2.2 – potato, 15 สิงหาคม ค.ศ. 2000
2.1 – slink, 9 มีนาคม ค.ศ. 1999
2.0 – hamm, 24 กรกฎาคม ค.ศ. 1998
1.3 – bo, 2 มิถุนายน ค.ศ. 1997
1.2 – rex, 12 ธันวาคม ค.ศ. 1996
1.1 – buzz, 17 มิถุนายน ค.ศ. 1996
โค้ดเนมของเดเบียนนั้นนำมาจากตัวละครในภาพยนตร์การ์ตูนเรื่องทอยสตอรี่
== รายการสถาปัตยกรรมคอมพิวเตอร์ที่เดเบียนรองรับ ==
สำหรับรุ่น stable ปัจจุบันคือ 11 รองรับสถาปัตยกรรมคอมพิวเตอร์อย่างเป็นทางการ 10 รายการต่อไปนี้
พีซี 32 บิต (i386)
พีซี 64 บิต (amd64)
ARM 64 บิต (arm64)
ARM EABI (armel)
ARMv7 (armhf)
เอ็มไอพีเอส (mips, mipsel)
เพาเวอร์พีซี (powerpc)
เพาเวอร์พีซี 64 บิต ลิตเทิลเอนเดียน (ppc64el)
IBM System z (s390x)
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
ซอฟต์แวร์ในปี พ.ศ. 2536
ลินุกซ์ดิสทริบิวชัน
เกริกเกียรติ พิพัฒนเสรีธรรม

ศาสตราจารย์เกียรติคุณ เกริกเกียรติ พิพัฒน์เสรีธรรม (เกิด 11 กันยายน พ.ศ. 2480) ราชบัณฑิต และนายกสภามหาวิทยาลัยเทคโนโลยีราชมงคลตะวันออก, อดีตอธิการบดีมหาวิทยาลัยธรรมศาสตร์, อดีตอธิการบดีมหาวิทยาลัยหอการค้าไทย, อดีตคณะกรรมการป้องกันและปราบปรามการทุจริตแห่งชาติ, อดีตสมาชิกสภานิติบัญญัติแห่งชาติ, อดีตกรรมาธิการยกร่างรัฐธรรมนูญ
เกริกเกียรติ ได้ชื่อว่าเป็นคนตรงไปตรงมา ไม่มีเบื้องหน้าเบื้องหลัง ทั้งยังยึดมั่นในความเป็นนักวิชาการ ไม่รับตำแหน่งทางการเมืองใดๆ เช่นเดียวกับศาสตราจารย์ ป๋วย อึ๊งภากรณ์ ผู้เป็นที่เคารพ ในอดีตได้เคยปฏิเสธการดำรงตำแหน่งในคณะรัฐมนตรี อาทิรัฐมนตรีว่าการทบวงมหาวิทยาลัย รวมทั้งคำชักชวนร่วมงานการเมืองอื่น ๆ
เกริกเกียรติถึงแก่อนิจกรรมด้วยโรคหัวใจล้มเหลวเมื่อวันที่ 17 พฤศจิกายน พ.ศ. 2566 สิริอายุได้ 86 ปี โดยได้ตั้งศพบำเพ็ญกุศลที่วัดพระศรีมหาธาตุวรมหาวิหาร เขตบางเขน กรุงเทพมหานคร และจะมีพิธีพระราชทานเพลิงศพในวันที่ 26 พฤศจิกายน
== ประวัติการทำงาน ==
นายกสภามหาวิทยาลัยเทคโนโลยีราชมงคลตะวันออก
ประธานคณะกรรมการนโยบาย องค์การกระจายเสียงและแพร่ภาพสาธารณะแห่งประเทศไทย Thai PBS  (2 สิงหาคม พ.ศ. 2551 – 2 สิงหาคม พ.ศ. 2553)
คณะกรรมการป้องกันและปราบปรามการทุจริตแห่งชาติ (ป.ป.ช.) (พ.ศ. 2542 – พ.ศ. 2546)
อธิการบดีมหาวิทยาลัยหอการค้าไทย (พ.ศ. 2536 – พ.ศ. 2542)
อธิการบดีมหาวิทยาลัยธรรมศาสตร์ (พ.ศ. 2531 – พ.ศ. 2534)
คณบดีคณะเศรษฐศาสตร์ มหาวิทยาลัยธรรมศาสตร์ (27 พฤษภาคม พ.ศ. 2525 – 31 พฤษภาคม พ.ศ. 2527)
นายกสมาคมเศรษฐศาสตร์ธรรมศาสตร์ (พ.ศ. 2521 – พ.ศ. 2523)
ประธานสภาอาจารย์ มหาวิทยาลัยธรรมศาสตร์ (พ.ศ. 2521 – พ.ศ. 2524)
กรรมการคณะกรรมการพัฒนาการเศรษฐกิจและสังคมแห่งชาติ (พ.ศ. 2536)
กรรมการสภาวิจัยแห่งชาติ สาขาเศรษฐศาสตร์ (พ.ศ. 2525)
กรรมการสภาการศึกษาแห่งชาติ
ที่ปรึกษานายกรัฐมนตรี (พ.ศ. 2519 และ พ.ศ. 2529)
สมาชิกสภานิติบัญญัติแห่งชาติ (พ.ศ. 2534)
สมาชิกสภาร่างรัฐธรรมนูญ (ส.ส.ร.) (พ.ศ. 2539)
กรรมาธิการยกร่างรัฐธรรมนูญ (พ.ศ. 2549)
รองประธานสภาร่างรัฐธรรมนูญ (ส.ส.ร.) (พ.ศ. 2550)
== เกียรติคุณ ==
ศาสตราจารย์เกียรติคุณ มหาวิทยาลัยธรรมศาสตร์ (ตั้งแต่ พ.ศ. 2539)
ศิลปศาสตรดุษฎีบัณฑิตกิตติมศักดิ์ สาขาวิชาเศรษฐศาสตร์ธุรกิจ มหาวิทยาลัยหอการค้าไทย ประจำปีการศึกษา 2550
เศรษฐศาสตรดุษฎีบัณฑิตกิตติมศักดิ์ มหาวิทยาลัยธรรมศาสตร์ ประจำปีการศึกษา 2552
== เครื่องราชอิสริยาภรณ์ ==
 สาขาสังคมศาสตร์
== อ้างอิง ==
== แหล่งข้อมูลอื่น ==
เกริกเกียรติ พิพัฒนเสรีธรรม ประวัติบุคคล สำนักข่าวไทย
สารจากประธานกรรมการนโยบาย จากเว็บอย่างเป็นทางการของ คณะกรรมการนโยบาย องค์การกระจายเสียงและแพร่ภาพสาธารณะแห่งประเทศไทย
นักกฎหมายชาวไทย
นักเศรษฐศาสตร์ชาวไทย
สมาชิกสภาร่างรัฐธรรมนูญไทย
คณะกรรมการป้องกันและปราบปรามการทุจริตแห่งชาติ
ข้าราชการพลเรือนชาวไทย
อาจารย์คณะเศรษฐศาสตร์
ศาสตราจารย์เกียรติคุณ
อธิการบดีมหาวิทยาลัยธรรมศาสตร์
บุคคลจากคณะเศรษฐศาสตร์ มหาวิทยาลัยรามคำแหง
อธิการบดีมหาวิทยาลัยหอการค้าไทย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ จ.ภ.
ผู้ได้รับเหรียญจักรพรรดิมาลา
สมาชิกสภานิติบัญญัติแห่งชาติ
ราชบัณฑิต
สำนักงานคณะกรรมการป้องกันและปราบปรามการทุจริตแห่งชาติ

สำนักงานคณะกรรมการป้องกันและปราบปรามการทุจริตแห่งชาติ (Office of the National Anti-Corruption Commission) เป็นสำนักงานเลขานุการของคณะกรรมการป้องกันและปราบปรามการทุจริตแห่งชาติ เป็นหน่วยงานที่เป็นอิสระ มีฐานะเทียบเท่ากรมตามกฎหมายว่าด้วยระเบียบบริหารราชการแผ่นดิน มีเลขาธิการคณะกรรมการป้องกันและปราบปรามการทุจริตแห่งชาติเป็นผู้บังคับบัญชาขึ้นตรงต่อประธานกรรมการป้องกันและปราบปรามการทุจริตแห่งชาติ
== สำนักงานประจำจังหวัด ==
สำนักงาน ป.ป.ช. มีสำนักงานประจำจังหวัดครบทั้ง 76 จังหวัด
== รายนามเลขาธิการ ==
การแต่งตั้งเลขาธิการคณะกรรมการป้องกันและปราบปรามการทุจริตแห่งชาติ ต้องได้รับความเห็นชอบของคณะกรรมการป้องกันและปราบปรามการทุจริตแห่งชาติ และวุฒิสภาไทย
นายกล้านรงค์ จันทิก (พ.ศ. 2542 - พ.ศ. 2546)
นายศราวุธ เมนะเศวต (พ.ศ. 2547 - พ.ศ. 2549)
นายปรีชา เลิศกมลมาศ (พ.ศ. 2552)
นายอภินันทน์ อิศรางกูร ณ อยุธยา (พ.ศ. 2553 - 2555)
นายณรงค์ รัฐอมฤต (พ.ศ. 2555 - 2556)
นายสรรเสริญ พลเจียก (2 ธันวาคม พ.ศ. 2556 - 29 สิงหาคม พ.ศ. 2560)
นายวรวิทย์ สุขบุญ (24 ธันวาคม 2560 - ปัจจุบัน)
== ข้าราชการสำนักงานป้องกันและปราบปรามการทุจริตแห่งชาติ ==
บุคคลผู้ปฏิบัติงานในสำนักงานคณะกรรมการป้องกันและปราบปรามการทุจริตแห่งชาติ ซึ่งได้รับเงินเดือนประจำเรียกว่า "ข้าราชการสำนักงานป้องกันและปราบปรามการทุจริตแห่งชาติ" เป็นข้าราชการซึ่งได้รับบรรจุ และแต่งตั้งให้เป็นข้าราชการตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริตแห่งชาติ พ.ศ. 2542 และแก้ไขเพิ่มเติมฉบับที่ 2 พ.ศ. 2554 โดยการกำหนดตำแหน่งและการให้ได้รับเงินเดือนและเงินประจำ ตำแหน่งของข้าราชการสำนักงาน ป.ป.ช. ให้นำกฎหมายว่าด้วยระเบียบ ข้าราชการพลเรือนในส่วนที่เกี่ยวกับข้าราชการพลเรือนสามัญมาใช้บังคับ โดยอนุโลม ทั้งนี้ คำว่า "ก.พ." ให้หมายถึง คณะกรรมการ ป.ป.ช. และ คำว่า "ส่วนราชการที่มีฐานะเป็นกรมและมีหัวหน้าส่วนราชการรับผิดชอบในการปฏิบัติราชการขึ้นตรงต่อนายกรัฐมนตรี" ให้หมายถึงสำนักงาน ป.ป.ช.
ข้าราชการสำนักงาน ป.ป.ช. แบ่งออกเป็น 2 ประเภท คือ ข้าราชการในสายกระบวนการยุติธรรม ได้แก่ ข้าราชการซึ่งปฏิบัติหน้าที่เกี่ยวข้องกับการบังคับใช้กฎหมาย และข้าราชการทั่วไป ซึ่งแบ่งเป็น ประเภทวิชาการ และประเภททั่วไป 
ใน วันที่ 26 สิงหาคม พ.ศ. 2565 พลตำรวจเอก วัชรพล ประสารราชกิจ ได้มีคำสั่งไล่ออกจากราชการ นาย ประหยัด พวงจำปา รองเลขาธิการ
== อ้างอิง ==
== แหล่งข้อมูลอื่น ==
สำนักงานคณะกรรมการป้องกันและปราบปรามการทุจริตแห่งชาติ 
องค์กรตามรัฐธรรมนูญของไทย
พันธะโลหะ

พันธะโลหะ  (Metallic bonding) เป็นพันธะภายในโลหะซึ่งเกี่ยวข้องกับ การเคลื่อนย้าย อิเล็กตรอน อิสระระหว่างแลตทิซของอะตอมโลหะ ดังนั้นพันธะโลหะจึงอาจเปรียบได้กับเกลือที่หลอมเหลวอะตอมของโลหะมีอิเล็กตรอนพิเศษเฉพาะในวงโคจรชั้นนอกของมันเทียบกับคาบ (period) หรือระดับพลังงานของพวกมัน อิเล็กตรอนที่เคลื่อนย้ายเหล่านี้เปรียบได้กับทะเลอิเล็กตรอน(Sea of Electrons) ล้อมรอบแลตทิชขนาดใหญ่ของไอออนบวก ยังไม่สามารถเขียนเป็นสูตรทางเคมีได้ เพราะไม่ทราบจำนวนอะตอมที่แท้จริง พันธะโลหะอาจจะมีเป็นล้าน ๆ อะตอมก็ได้
พันธะโลหะเทียบได้กับพันธะโควาเลนต์ที่เป็น นอน-โพลาร์ ที่จะไม่มีในธาตุโลหะบริสุทธ์ หรือมีน้อยมากในโลหะผสม  ความแตกต่าง อิเล็กโตรเนกาทิวิตีระหว่างอะตอม ซึ่งมีส่วนในปฏิกิริยาพันธะ และอิเล็กตรอนที่เกี่ยวข้องในปฏิกิริยาจะเคลื่อนย้ายข้ามระหว่างโครงสร้างผลึกของโลหะ
พันธะโลหะเป็นแรงดึงดูดไฟฟ้าสถิต (electrostatic attraction) ระหว่างอะตอม หรือไออนของโลหะ และอิเล็กตรอนอิสระ(delocalised electrons) นี่คือเหตุว่าทำไมอะตอมหรือชั้นของมันยอมให้มีการเลื่อนไถลไปมาระหว่างกันและกันได้   เป็นผลให้โลหะมีคุณสมบัติที่สามารถตีเป็นแผ่นหรือดึงเป็นเส้นได้
== ความสำคัญ ==
มีความสำคัญต่อคุณสมบัติทางฟิสิกส์หลายอย่างของโลหะ เช่น
ความแข็งแรง
ตีแผ่เป็นแผ่นได้(malleability)
ดึงเป็นเส้นได้ (ductility)
นำความร้อนได้ดี
นำไฟฟ้าได้ดีและนำได้ทุกทิศทาง
เนื้อเป็นเงา (luster)
== ดูเพิ่ม ==
พันธะเคมี (chemical bond)
เคมีไฟฟ้า (Electrochemistry)
วิศวกรรมโลหการ (Metallurgy)
โลหะ
พันธะเคมี
แป้ง (สารอาหาร)

แป้ง เป็นพอลิแซคคาไรด์ที่เกิดจากกลูโคสจำนวนหลายพันโมเลกุลมาต่อกัน มีโครงสร้างเป็นทั้งแบบสายยาวและกิ่งก้านสาขา แป้งมีมากในพืชประเภทเมล็ดและหัว เมื่อแป้งถูกความร้อนจะกลายเป็นเด็กซ์ตริน ซึ่งเป็นสารที่มีรสหวานเล็กน้อยและมีสมบัติเหนียวแบบกาว ถ้ากินมากเกินไปจะทำให้อ้วนได้ และเป็นโรคติดแป้ง ซึ่งทำให้แก่เร็ว
โครงสร้างของแป้งประกอบด้วยพอลิเมอร์ของกลูโคสสองชนิดคือ แอมิโลส ไม่แตกกิ่ง ต่อกันด้วยพันธะไกลโคซิดิกแบบ α1→4 พบประมาณร้อยละ 15–20 กับอะไมโลเพกทิน เป็นสายพอลิแซคคาไรด์ที่แตกกิ่ง โดยส่วนที่เป็นเส้นตรงต่อกันด้วยพันธะไกลโคซิดิกแบบ α1→4 และส่วนที่แตกกิ่งต่อกันด้วยพันธะไกลโคซิดิกแบบ (α1→6) พบประมาณร้อยละ 80–85
== แหล่งข้อมูลอื่น ==
European Association of starch manufactures AAF 
Starch, by Martin Chaplin
Starch - Stärke, scientific journal on starch
โภชนาการ
ปแง
ปแง
ป
เซลลูโลส

เซลลูโลส (C6H10O5) n เป็นสารประกอบอินทรีย์ที่เกิดจากกลูโคสประมาณ 50,000 โมเลกุลมาเชื่อมต่อกันเป็นสายยาว แต่ละสายของสายของเซลลูโลสเรียงขนานกันไป มีแรงยึดเหนี่ยวระหว่างสาย ทำให้มีลักษณะเป็นเส้นใย สะสมไว้ในพืช ไม่พบในเซลล์สัตว์ เซลลูโลสไม่ละลายน้ำและร่างกายของมนุษย์ไม่สามารถย่อยสลายได้ แต่ในกระเพาะของวัว ควาย ม้า และสัตว์ที่เท้ามีกีบ มีแบคทีเรียที่สามารถย่อยสลายเซลลูโลสให้เป็นกลูโคสได้ ถึงแม้ว่าร่างกายของมนุษย์จะย่อยเซลลูโลสไม่ได้ แต่เซลลูโลสจะช่วยในการกระตุ้นลำไส้ใหญ่ให้เคลื่อนไหว เส้นใยบางชนิดสามารถดูดซับน้ำได้ดี จึงทำให้อุจจาระอ่อนนุ่ม ขับถ่ายง่าย ท้องไม่ผูก ลดโอกาสการการเกิดโรคริดสีดวงทวาร เซลลูโลสเมื่อถูกย่อยจะแตกตัวออก ให้น้ำตาลกลูโคสจำนวนมาก
== อ้างอิง ==
== แหล่งข้อมูลอื่น ==
เซลลูโลส  สถาบันนวัตกรรมการเรียนรู้ ม.มหิดล
พยาธิวิทยาเคมี
พอลิแซ็กคาไรด์
ระบบจำแนกประเภทยาตามการรักษาทางกายวิภาคศาสตร์

ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System; ATC) เป็นระบบการจัดกลุ่มยา ซึ่งควบคุมโดย องค์การอนามัยโลก Collaborating Centre for Drug Statistics Methodology พิมพ์ครั้งแรกในปี ค.ศ. 1976
ระบบจำแนกนี้แบ่งยาออกเป็นกลุ่มต่างๆ ตามอวัยวะหรือระบบอวัยวะที่ยาออกฤทธิ์ และ/หรือตามลักษณะเฉพาะทางการรักษาหรือทางเคมี
== การแบ่งกลุ่ม ==
ในระบบนี้ ยาจะถูกแบ่งออกเป็น 5 ระดับแตกต่างกันดังนี้
=== ระดับที่ 1 ===
รหัสระดับที่ 1 ระบุกลุ่มหลักตามกายวิภาคศาสตร์ ประกอบด้วยตัวอักษร 1 ตัว มี 14 หมู่หลักดังนี้
=== ระดับที่ 2 ===
รหัสระดับที่ 2 ระบุกลุ่มหลักตามการรักษา ประกอบด้วยตัวเลข 2 ตัว
ตัวอย่าง: N02 ยาระงับปวด (Analgesics)
=== ระดับที่ 3 ===
รหัสระดับที่ 3 ระบุกลุ่มย่อยตามการรักษา/เภสัชวิทยา ประกอบด้วยตัวอักษร 1 ตัว
ตัวอย่าง: N02B ยาระงับปวดและลดไข้อื่น ๆ (Other analgesics and antipyretics)
=== ระดับที่ 4 ===
รหัสระดับที่ 4 ระบุกลุ่มย่อยตามเคมี/การรักษา/เภสัชวิทยา ประกอบด้วยตัวอักษร 1 ตัว
ตัวอย่าง: N02BE อะนิไลด์ (Anilides)
=== ระดับที่ 5 ===
รหัสระดับที่ 5 ระบุชื่อสารเคมี ประกอบด้วยตัวเลข 2 ตัว
ตัวอย่าง: N02BE01 พาราเซตามอล (Paracetamol)
== ATCvet ==
ระบบ ATCvet ใช้ในการจำแนกยาทางสัตวแพทยศาสตร์ โดยใช้ตัวอักษร Q เป็นรหัสระดับที่ 1 นำหน้ารหัส ATC ในยาของมนุษย์ ตัวอย่างเช่น พาราเซตามอลในทางสัตวแพทยศาสตร์มีรหัสเป็น QN02BE01
ในบางรหัสจะใช้เฉพาะยาในทางสัตวแพทยศาสตร์ เช่น QI ยาในระบบภูมิคุ้มกัน (Immunologicals)  หรือ QJ51 ยาต้านแบคทีเรียสำหรับใช้ในเต้านม (Antibacterials for intramammary use) 
== อ้างอิง ==
== แหล่งข้อมูลอื่น ==
Official ATC website, hosted by the WHO Collaborating Centre for Drug Statistics Methodology
ATC
ยา
 
เภสัชกรรม
ยา
สแลง

สแลง (slang) คือ ถ้อยคำหรือสำนวนที่ใช้เข้าใจกันเฉพาะกลุ่มหรือชั่วระยะเวลาหนึ่ง ไม่ใช่ภาษาที่ยอมรับกันว่าถูกต้อง
== ตัวอย่างคำสแลง ==
เด็กแว้น หมายถึง วัยรุ่นผู้ชายที่ชอบเร่งเครื่องมอเตอร์ไซค์ให้มีเสียงดังแว้น ๆ
สก๊อย หมายถึง วัยรุ่นผู้หญิงที่ซ้อนท้ายมอเตอร์ไซค์ของเด็กแว้นในลักษณะกอดรัด มักนุ่งกางเกงยีนส์ขาสั้นมาก ๆ
เด็กซิ่ล หรือ เด็กซิ่ว หมายถึง ผู้ที่เคยสอบเข้ามหาวิทยาลัยได้แล้ว เปลี่ยนไปสอบเข้าภาควิชาอื่น คณะอื่น หรือมหาวิทยาลัยอื่น มาจากคำว่า ฟอสซิล
จิ๋ม คือ อวัยวะเพศหญิง
เกรียน บุคคลที่มีพฤติกรรมก่อกวน ก้าวร้าว ส่วนมากมักเป็นวัยรุ่น และมักใช้ในสังคมออนไลน์
กาก บุคคลที่ไร้ความสามารถ ไม่ค่อยเก่ง อ่อนหัด ทำไม่เป็น มือใหม่ อ่อนหัด มักใช้ในวงการเกม
ติ่ง หมายถึง วัยรุ่นผู้หญิงที่ชื่นชอบศิลปินเกาหลี หรือ เคป๊อป อย่างมาก
ลำไย หมายถึง รำคาญ เป็นคำศัพท์ที่ได้รับความนิยมมากที่สุดในหมู่วัยรุ่นเมื่อปี พ.ศ. 2560 ได้รับความนิยมถึงร้อยละ 39.44
จุงเบย หมายถึง จังเลย เป็นภาษาวัยรุ่นที่คนมักพิมพ์ผิดอยู่บ่อยครั้ง
บ่องตง หมายถึง บอกตรงๆ คำนี้มักจะพูดเร็วๆ
ฝุดๆ หมายถึง สุดๆ
ชิมิ หมายถึง ใช่ไหม
เซาะกราว หมายถึง บ้านนอก
จ๊าบ หมายถึง สุดยอด
น่ามคาน หมายถึง น่ารำคาญ
ปัง หมายถึง ดี เลิศ อลังการ มาจากคำว่า เป๊ะ + อลัง
ปั๊วะ หมายถึง ดี เลิศ อลังการ (คำนี้มากกว่าคำว่าปัง)
อย่าหาทำ หมายถึง อย่าทำในสิ่งที่ไม่ดี
ไอ้ต้าว หมายถึง คำที่เรียกคนหรือสัตว์ด้วยความน่ารักน่าเอ็นดู เช่น ไอ้ต้าวคนสวย
น้อน หมายถึง น้อง
ทิพย์ หมายถึง มโน, ของปลอม, สิ่งที่ไม่ใช่ของจริง เช่น เที่ยวทิพย์
ยืนหนึ่ง หมายถึง ดีเลิศอันดับหนึ่ง เช่น เรตติ้งละครปังยืนหนึ่งมากๆ
สู่ขิต หมายถึง ตาย มาจากคำว่า สู่สุคติ
เกินปุยมุ้ย หมายถึง เกินไปไหม
ไรว๊า หมายถึง อะไรวะ
คัย หมายถึง ใคร
แกง หมายถึง หลอก,แกล้ง ถ้าแกงหม้อใหญ่ แปลว่า แกล้งหนักมาก
จะแล้วไหม หมายถึง จะจบไหม
เป็นทุกอย่างให้เธอแล้ว หมายถึง ทำได้ทุกอย่าง
อิหยังวะ หมายถึง อะไรวะ มาจากภาษาอีสาน
จะบ้าอ่อ หมายถึง จะบ้าเหรอ
ตามเสบย หมายถึง ตามสบาย
บ้ง หมายถึง พัง, ไม่ผ่าน, ไม่รอด
โบ หมายถึง โบราณ
ตุย หมายถึง ตาย มาจากภาษาลูคำว่า ลายตุย
ค้าบป๋ม หมายถึง ครับผม
ค่อดๆ หมายถึง โคตรๆ
ชั่งแม่ง หมายถึง ช่างมันเถอะ
อุนเทอ หมายถึง คุณ
เนา หมายถึง เรา (เพี้ยนมาจากคำว่า เรา)
สัส หมายถึง มาก, ที่สุด (คำนี้เป็นคำหยาบ) เช่น เธอน่ารักสัส
กรี๊ดสิครับ หมายถึง เชิญชวนให้ระบายความอัดอั้นตันใจ
จึ้ง หมายถึง ดี สวย หล่อ เช่น ผู้หญิงคนนี้แต่งตัวได้จึ้งมากๆ
ต๊าช หมายถึง ดี สวย หล่อ สุดยอด อร่อย เช่น ต๊าชมากแม่
แน่นะวิ หมายถึง จริงๆ นะ, ไม่ได้ล้อเล่น เช่น งานไม่ใหญ่แน่นะวิ
จารย์ หมายถึง อาจารย์ (คำนี้เรียกย่อ)
ทรงอย่างแบด หมายถึง คนโหดเหี้ยม เช่น ผู้ชายคนนั้นทรงอย่างแบด แต่ความรักไม่แซดนะจ๊ะ
== อ้างอิง ==
== แหล่งข้อมูลอื่น ==
สุภาษิต คติพจน์ คำพังเพยและสำนวนไทย-อังกฤษเปรียบเทียบ 
Slang and Idioms in English for ESL Students
Oxid Free Online Dictionary Free Online English Dictionary and Thesaurus containing definitions, explanations, synonyms, antonyms, meanings, idioms, words and terms using Merriam Websters Dictionary, Wordnet Reference and Roget's Thesaurus Definitions.
Idioms as figures of speech
ภาษาศาสตร์สังคม
 
วิธภาษาและวัจนลีลา
ATC รหัส A

ยากลุ่ม ATC รหัส A ทางเดินอาหารและเมแทบอลิซึม (Alimentary tract and metabolism)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System) 
{|class="navbox" style="font-size:100%; text-align:left"
|-
! style="background:#fd6"|A ทางเดินอาหารและเมแทบอลิซึม
|-
| A01 ยาเตรียมทางโอษฐวิทยา (Stomatological preparations)
|-
| A02 ยาสำหรับโรคเกี่ยวกับกรด (Drugs for acid related disorders)
|-
| A03 ยาสำหรับโรคการทำงานของทางเดินอาหาร (Drugs for functional gastrointestinal disorders)
|-
| A04 ยาแก้อาเจียนและยาแก้คลื่นไส้ (Antiemetics and antinauseants)
|-
| A05 ยารักษาน้ำดีและตับ (Bile and liver therapy)
|-
| A06 ยาระบาย (Laxatives)
|-
| A07 ยาต้านท้องร่วง ยาแก้อักเสบ/ยาต้านการติดเชื้อในลำไส้ (Antidiarrheals, intestinal anti-inflammatory/anti-infective agents)
|-
| A08 ยาลดความอ้วน, ไม่รวมผลิตภัณฑ์ลดน้ำหนัก (Antiobesity preparations, excluding diet products)
|-
| A09 ยาย่อยอาหาร, รวมถึงเอนไซม์ (Digestives, including enzymes)
|-
| A10 ยาใช้ในโรคเบาหวาน (Drugs used in diabetes)
|-
| A11 วิตามิน (Vitamins)
|-
| A12 เกลือแร่เสริม (Mineral supplements)
|-
| A13 ยาบำรุง (Tonics)
|-
| A14 สารกระตุ้นกระบวนการสร้างสำหรับทั่วร่างกาย (Anabolic agents for systemic use)
|-
| A15 ยากระตุ้นการหิว (Appetite stimulants)
|-
| A16 ผลิตภัณฑ์อื่นๆ สำหรับทางเดินอาหารและเมแทบอลิซึม (Other alimentary tract and metabolism products)
|}
=== อ้างอิง ===
A
แบร์นาร์ท บ็อลท์ซาโน

แบร์นาร์ท บ็อลท์ซาโน (Bernard Bolzano) มีชื่อเกิดว่า แบร์นาร์ดุส พลาทซีดุส โยฮัน เนโพมุค บ็อลท์ซาโน (Bernardus Placidus Johann Nepomuk Bolzano; 5 ตุลาคม ค.ศ. 1781 – 18 ธันวาคม ค.ศ. 1848) เป็นนักคณิตศาสตร์ นักปรัชญา นักเทววิทยา และนักตรรกวิทยาชาวโบฮีเมียเชื้อสายอิตาลี
บ็อลท์ซาโนเข้าศึกษาในมหาวิทยาลัยปรากเมื่อ ค.ศ. 1796 โดยได้ศึกษาคณิตศาสตร์ ปรัชญา และฟิสิกส์ และนับแต่ ค.ศ. 1800 เขาได้เริ่มต้นศึกษาเทววิทยา และได้รับตำแหน่งในทางศาสนา เมื่อ ค.ศ. 1805 เขาทำงานเป็นครู และมีชื่อเสียงรู้จักกันดีไม่เฉพาะแต่วิชาศาสนาเท่านั้น แต่ยังมีชื่อเสียงในด้านปรัชญาด้วย และได้รับเลือกเป็นหัวหน้าภาควิชาปรัชญาเมื่อ ค.ศ. 1818
บ็อลท์ซาโนเขียนงานเป็นภาษาเยอรมันซึ่งเป็นภาษาแม่ของเขา ผลงานของเขาส่วนใหญ่มีชื่อเสียงหลังจากที่เขาเสียชีวิตไปแล้ว
== อ้างอิง ==
บุคคลที่เกิดในปี พ.ศ. 2324
บุคคลที่เสียชีวิตในปี พ.ศ. 2391
ชาวเช็กเชื้อสายอิตาลี
นักปรัชญาชาวเช็ก
นักคณิตศาสตร์ชาวเช็ก
นักตรรกวิทยา
นักภววิทยา
บุคคลจากปราก
ATC รหัส B

ยากลุ่ม ATC รหัส B เลือดและอวัยวะสร้างเลือด (Blood and blood forming organs)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
{|class="navbox" style="font-size:100%; text-align:left"
|-
! style="background:MistyRose"|B เลือดและอวัยวะสร้างเลือด
|-
| B01 สารต้านลิ่มเลือด (Antithrombotic agents)
|-
| B02 ยาต้านการตกเลือด (Antihemorrhagics)
|-
| B03 ยาภาวะโลหิตจาง (Antianemic preparations)
|-
| B05 สิ่งแทนเลือดและสารละลายกำซาบเลือด (Blood substitutes and perfusion solutions)
|-
| B06 สารอื่นๆ ทางโลหิตวิทยา (Other hematological agents)
|}
=== อ้างอิง ===
B
ATC รหัส C

ยากลุ่ม ATC รหัส C ระบบหัวใจหลอดเลือด (Cardiovascular system)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
{|class="navbox" style="font-size:100%; text-align:left"
|-
! style="background:MistyRose"|C ระบบหัวใจหลอดเลือด
|-
| C01 ยารักษาโรคหัวใจ (Cardiac therapy)
|-
| C02 ยาลดความดัน (Antihypertensives)
|-
| C03 ยาขับปัสสาวะ (Diuretics)
|-
| C04 สารขยายหลอดเลือดส่วนปลาย (Peripheral vasodilators)
|-
| C05 สารป้องกันหลอดเลือด (Vasoprotectives)
|-
| C07 เบต้า บล็อกเกอร์ (Beta blocking agents)
|-
| C08 แคลเซียมแชนเนลบล็อกเกอร์ (Calcium channel blockers)
|-
| C09 สารที่มีผลต่อระบบเรนิน-แองจิโอเทนซิน (Agents acting on the renin-angiotensin system)
|-
| C10 สารปรับเปลี่ยนลิปิด (Lipid modifying agents)
|}
=== อ้างอิง ===
C
ATC รหัส D

ยากลุ่ม ATC รหัส D ตจวิทยา (Dermatologicals)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
{|class="navbox" style="font-size:100%; text-align:left"
|-
! style="background:Linen"|D ตจวิทยา
|-
| D01 ยาต้านเชื้อราสำหรับผิวหนัง (Antifungals for dermatological use)
|-
| D02 สารทำให้นุ่มและชุ่มชื้นและสารปกป้อง (Emollients and protectives)
|-
| D03 ยาเตรียมเพื่อรักษาบาดแผลและแผลเปื่อย (Preparations for treatment of wounds and
ATC รหัส G

ยากลุ่ม ATC รหัส G ระบบสืบพันธุ์และทางเดินปัสสาวะและฮอร์โมนเพศ (Genito-urinary system and sex hormones)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
{|class="navbox" style="font-size:100%; text-align:left"
|-
! style="background:#beb"|G ระบบสืบพันธุ์และทางเดินปัสสาวะและฮอร์โมนเพศ
|-
| G01 สารต้านการติดเชื้อและสารระงับเชื้อทางนรีเวชวิทยา (Gynecological anti-infectives and antiseptics)
|-
| G02 ยาทางนรีเวชวิทยาอื่นๆ (Other gynecologicals)
|-
| G03 ฮอร์โมนเพศและสารควบคุมระบบสืบพันธุ์ (Sex hormones and modulators of the genital system)
|-
| G04 ยาในระบบทางเดินปัสสาวะ (Urologicals)
|}
=== อ้างอิง ===
G
ATC รหัส H

ยากลุ่ม ATC รหัส H ยาเตรียมฮอร์โมนทั่วร่างกาย ไม่รวมฮอร์โมนเพศและอินซูลิน (Systemic hormonal preparations, excluding sex hormones and insulins)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
{|class="navbox" style="font-size:100%; text-align:left"
|-
! style="background:#efefef"|H ยาเตรียมฮอร์โมนทั่วร่างกาย ไม่รวมฮอร์โมนเพศและอินซูลิน
|-
| H01 ฮอร์โมนต่อมใต้สมองและไฮโปทาลามัส (Pituitary and hypothalamic hormones and analogues)
|-
| H02 คอร์ติโคสเตอรอยด์สำหรับทั่วร่างกาย (Corticosteroids for systemic use)
|-
| H03 ยารักษาโรคไทรอยด์ (Thyroid therapy)
|-
| H04 ฮอร์โมนตับอ่อน (Pancreatic hormones)
|-
| H05 ภาวะธำรงดุลของแคลเซียม (Calcium homeostasis)
|}
=== อ้างอิง ===
H
ATC รหัส J

ยากลุ่ม ATC รหัส J สารต้านการติดเชื้อสำหรับทั่วร่างกาย (Anti-infectives for systemic use)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
{|class="navbox" style="font-size:100%; text-align:left"
|-
! style="background:PowderBlue"|J สารต้านการติดเชื้อสำหรับทั่วร่างกาย
|-
| J01 สารต้านแบคทีเรียสำหรับทั่วร่างกาย (Antibacterials for systemic use)
|-
| J02 ยาต้านเชื้อราสำหรับทั่วร่างกาย (Antimycotics for systemic use)
|-
| J04 ยาต้านเชื้อไมโคแบคทีเรีย (Antimycobacterials)
|-
| J05 ยาต้านไวรัสสำหรับทั่วร่างกาย (Antivirals for systemic use)
|-
| J06 เซรุ่มคุ้มกันและอิมมูโนโกลบูลิน (Immune sera and immunoglobulins)
|-
| J07 วัคซีน (Vaccines)
|}
=== อ้างอิง ===
J